03/10/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 30 de setembro de 2019, da XT da Coruña, pola que se concede a autorización administrativa previa e de construción da instalación eléctrica que se describe no concello de Santiago de Compostela (N.º Expte. IN407A 2019/106)

Resolución do 30 de setembro de 2019, da Xefatura Territorial da Coruña, pola que se concede a autorización administrativa previa e de construción da instalación eléctrica que se describe no concello de Santiago de Compostela (Núm. expte: IN407A 2019/106-1) Visto o expediente para outorgamento de autorización administrativa previa e de construción da instalación eléctrica que a seguir se cita: – Solicitante: Inmo Criteria Caixa, S. A. U. – Enderezo social: rúa Roger de Flor, 193-baixo - 08013 Barcelona. – Título: liña de media tensión soterrada, centro de transformación e liña de baixa tensión soterrada, na Avda. da Liberdade, 28, Santiago de Compostela. – Situación: Avda. da Liberdade, 28 - 15706 Santiago de Compostela. – Descricións técnicas: Liña de media tensión soterrada de 20 kV con inicio e fin na liña de distribución existente entre o CT 15CCRR As Trece Rosas e o CT15CCXX Maruxa Mallo, logo de entrar e saír no centro de transformación proxectado, condutor RHZ1-2OL 12/20 kV 3x(1x240 mm 2 ), Al, lonxitude 38 + 38 m. Centro de transformación de obra civil na planta baixa do edificio de vivendas. Celas prefabricadas de seccionamento, seccionamento telecontrolada e protección con interruptor-seccionador con fusible combinado (24 kV, 400 A, 16 kA). Transformador de 400 kVA, refrixeración natural, en baño de aceite mineral e relación de transformación 20 /0.42 kV. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 30 de setembro de 2019. O xefe territorial Isidoro Martínez Arca